في المقابل كاينة تصرفيقة طبعا مهينة للكرامة وكاين لي الى تصرفق يقدر مايبقاش يجيه النعاس مدة طويلة وينقص التقدير ديالو لذاتو ويقدر يكتائب حيت غادي يحس بالحكرة وبأنه لا عاجز على الدفاع على راسو وكرامتو المهدورة، وكاين لي عندو الأمر عادي حيت فين مكان كيدير شي خطأ في صغرو كان كيصرفقو باه أوه خوه لكبير أو واحد كبر منو، ونهار كيصرفقو المعلم كيصبروه ويقوليليه بحال الى صرفقك باك، وكيبقى غادي هاكة حتى كيصرفقو رجل امل وطبعا كيقولوليه راه غير على مصلاحتك بحال الى صرفقك باك، فالصغر كيكون مجبر يختار بين التصرفيقة أو يجري عليه من الدار( داكشي ديال قطع عليه المصروف كيشوفوه غير في الأفلام)، كيكبر كيلقى راسو مجبر يختار بين تصرفيقة أو شهورة في الحبس، كيعتابر القايد بحال باه وصرفقو لمصلاحتو وكيزيد مع الطريق.